**МЕТОДИКА**

**за изменение на МЕТОДИКА**

**за определяне на размера на сумите, заплащани от НЗОК на изпълнители на медицинска помощ, на дентална помощ и на медико-диагностични дейности за работа при неблагоприятни условия по повод на обявена епидемична обстановка**

**№ РД-НС-05-9-8/30.03.2021 г.**

1. **В частта „СПЕЦИАЛНИ УСЛОВИЯ ПО ВИДОВЕ МЕДИЦИНСКА ПОМОЩ ПЪРВИЧНА ИЗВЪНБОЛНИЧНА МЕДИЦИНСКА ПОМОЩ се правят следните изменения:**

В точка 6б датата „31.03.2021 г.“ се заменя с „30.04.2021 г.“

1. **В частта СПЕЦИАЛИЗИРАНА ИЗВЪНБОЛНИЧНА МЕДИЦИНСКА ПОМОЩ (СИМП) И МЕДИКО-ДИАГНОСТИЧНИ ДЕЙНОСТИ (МДД) се правят следните изменения:**

В точка 8б датата „31.03.2021 г.“ се заменя с „30.04.2021 г.“

1. **В частта „БОЛНИЧНА ПОМОЩ“ т. 7а.4. придобива следното съдържание:**

**7а.4.** Максималният брой на персонала, който може да се отчита за заплащане от лечебното заведение – изпълнител на болнична медицинска помощ е в зависимост от броя на хоспитализираните пациенти, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19 , за календарен месец, и е както следва:

- до 5 бр. включително хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец - до 40 човека медицински и немедицински персонал;

- от 6 до 10 включително хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец - до 70 човека медицински и немедицински персонал;

- от 11 до 50 хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец – до 100 човека медицински и немедицински персонал;

- от 51 до 200 хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец – до 200 човека медицински и немедицински персонал;

- от 201 до 400 хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец – до 400 човека медицински и немедицински персонал.

- от 401 и повече хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец – до 600 човека медицински и немедицински персонал.